CELEX: 32006D0450
Language: sl
Date: 2006-06-27 00:00:00
Title: 2006/450/ES: Sklep Sveta z dne  27. junija 2006  o spremembi Sklepa 2003/631/ES o sprejetju ukrepov v zvezi z Liberijo na podlagi člena 96 Sporazuma o partnerstvu AKP–ES v posebno nujnem primeru

1.7.2006   
            
            
               SL
            
            
               Uradni list Evropske unije
            
            
               L 179/51
            
         
      SKLEP SVETA
   
   z dne 27. junija 2006
   o spremembi Sklepa 2003/631/ES o sprejetju ukrepov v zvezi z Liberijo na podlagi člena 96 Sporazuma o partnerstvu AKP–ES v posebno nujnem primeru
   (2006/450/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,
   ob upoštevanju Sporazuma o partnerstvu AKP–ES, podpisanega v Cotonouju dne 23. junija 2000 (1) (v nadaljevanju „Sporazum o partnerstvu AKP–ES“),
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba upoštevati pri izvajanju Sporazuma o partnerstvu AKP–ES (2), in zlasti člena 3 Sporazuma,
   ob upoštevanju predloga Komisije,
   ob upoštevanju naslednjega:
   
               (1)
            
            
               Sklep Sveta 2002/274/ES z dne 25. marca 2002 o zaključku posvetovanj z Liberijo po členih 96 in 97 Sporazuma o partnerstvu AKP–ES (3) predvideva sprejetje ustreznih ukrepov na podlagi členov 96(2)(c) in 97(3) Sporazuma o partnerstvu AKP–ES.
            
         
               (2)
            
            
               Sklep Sveta 2003/631/ES z dne 25. avgusta 2003 o sprejetju ukrepov v zvezi z Liberijo na podlagi člena 96 Sporazuma o partnerstvu AKP–ES v posebno nujnem primeru (4) predvideva sprejetje novih ustreznih ukrepov na podlagi člena 96(2)(b) in člena 96(2)(c) Sporazuma o partnerstvu AKP–ES.
            
         
               (3)
            
            
               Sklep Sveta 2005/16/ES (5) o spremembi Sklepa 2003/631/ES predvideva podaljšanje obdobja veljavnosti ustreznih ukrepov do 30. junija 2006.
            
         
               (4)
            
            
               Dejavnosti vlade Liberije v zelo težkem proračunskem položaju izkazujejo njeno odločenost, da zagotovi rešitev položaja v skladu z načeli odgovornega vodenja, spoštovanja človekovih pravic in pravne države.
            
         
               (5)
            
            
               Zato je treba odpraviti ukrepe v zvezi z Liberijo, sprejete na podlagi člena 96 Sporazuma o partnerstvu AKP–ES –
            
         SKLENIL:
   Člen 1
   Ustrezni ukrepi, sprejeti na podlagi člena 96 Sporazuma o partnerstvu AKP–ES, se odpravijo.
   Člen 2
   Intenzivni politični dialog se nadaljuje na podlagi člena 8 Sporazuma o partnerstvu AKP–ES. Vsebina tega političnega dialoga je določena v priloženem pismu Predsedniku Liberije.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.
   
      V Luxembourgu, 27. junija 2006
      
         
            Za Svet
         
         
            Predsednik
         
         J. PRÖLL
         
      
   
   
      (1)  UL L 317, 15.12.2000, str. 3. Sporazum, kakor je bil spremenjen s Sporazumom, podpisanim v Luxembourgu dne 25. junija 2005 (UL L 287, 28.10.2005, str. 4).
   
      (2)  UL L 317, 15.12.2000, str. 376.
   
      (3)  UL L 96, 13.4.2002, str. 23.
   
      (4)  UL L 220, 3.9.2003, str. 3.
   
      (5)  UL L 8, 12.1.2005, str. 12.
   
      PRILOGA
      Bruselj, …
      Njena ekscelenca gospa Ellen Johnson-Sirleaf
      Predsednik Liberije
      Spoštovana gospa,
      v svojem pismu številka SGS4/15736 z dne 23. decembra 2004 je Evropska unija obvestila vlado Liberije o svoji nameri, da do 30. junija 2006 podaljša obdobje veljavnosti ustreznih ukrepov, ki jih je 25. avgusta 2003 sprejel Svet. V pismu je bilo navedeno, da bodo ukrepi razveljavljeni po začetku delovanja demokratično izvoljene in odgovorne vlade ter predsednika.
      Evropska unija z zadovoljstvom ugotavlja, da je nova vlada, izvoljena oktobra in novembra 2005, izrazila voljo, da vpelje demokratično spremembo in reformira delovanje javnega sektorja. Evropsko unijo zlasti veseli naslednje:
      
                  —
               
               
                  da so bile parlamentarne in predsedniške volitve oktobra in novembra 2005 izvedene svobodno, transparentno in pravilno,
               
            
                  —
               
               
                  da se spoštuje svoboda izražanja in tiska,
               
            
                  —
               
               
                  da vlada podpira in aktivno sodeluje pri izvajanju Programa pomoči pri ekonomskem upravljanju in odgovornem vodenju (GEMAP).
               
            Vendar nekatere težave otežujejo izvršitev obveznosti vlade na področju človekovih pravic in pravne države. Te težave so zlasti naslednje:
      
                  —
               
               
                  Komisija za človekove pravice se trenutno preoblikuje po imenovanju novih članov s strani vlade,
               
            
                  —
               
               
                  proti članom varnostnih služb, odgovornih za kršenje človekovih pravic, je bilo začetih malo sodnih pregonov,
               
            
                  —
               
               
                  nove varnostne sile še niso v celoti operativne,
               
            
                  —
               
               
                  preoblikovanje pravosodnega sektorja ni končano,
               
            
                  —
               
               
                  Komisija za resnico in spravo bi morala začeti delovati junija 2006, vendar je njen proračun nezadosten, da bi ji omogočil izvrševanje vseh njenih pristojnosti.
               
            Nadaljnji napredek na področju človekovih pravic in pravne države je tako nujen.
      Glede na zgornje ugotovitve Evropska unija ocenjuje, da je vlada Liberije izrazila namen in zadovoljivo odločenost za izboljšanje položaja v Liberiji. Evropska unija želi spodbuditi vlado Liberije, da bi v tej smeri nadaljevala.
      Zato se zdi primerno, da se ustrezni ukrepi, sprejeti na podlagi člena 96 Sporazuma o partnerstvu AKP–ES, zaključijo.
      Izveden bo okrepljen in strukturiran politični dialog na podlagi člena 8 Sporazuma o partnerstvu AKP–ES, da bi zagotovili okrepitev spoštovanja človekovih pravic, demokracije, pravne države in dobrega javnega upravljanja. Vsebina političnega dialoga se bo nanašala na:
      
                  —
               
               
                  nadaljevanje boja proti korupciji in izvajanje GEMAP,
               
            
                  —
               
               
                  napredek, ki sta ga dosegli Komisija za človekove pravice in Komisija za pravico in spravo,
               
            
                  —
               
               
                  reforme pravosodnega in varnostnega sektorja,
               
            
                  —
               
               
                  zagotovitev, da se rezultati zunanjih revizij paradržavnih agencij in finančnih institucij vlade v zadostni meri spremljajo,
               
            
                  —
               
               
                  izvajanje sodnih pregonov oseb, vpletenih v dejanja kršenja človekovih pravic.
               
            Na prvem srečanju bodo stranke v okviru povečanega političnega dialoga po členu 8 opredelile zaveze, ki jih mora sprejeti vlada Liberije.
      S spoštovanjem,
      
         
            Za Komisijo
         
      
      
         
            Za Svet